# นาเดีย โสณกุล
วิชิตา โสณกุล (สกุลเดิม นิมิตรวานิช; เกิด 28 พฤษภาคม พ.ศ. 2521) ชื่อเล่น นาเดีย เป็นที่รู้จักในชื่อ นาเดีย โสณกุล มีชื่อเดิม บุญญารัตน์ นิมิตรวานิช เป็นนักแสดงและพิธีกรหญิงชาวไทย มีชื่อเสียงจากการเป็นพิธีกรรายการดาวกระจาย และดาวกระจายสุดสัปดาห์

 ประวัติ 
นาเดีย โสณกุล มีชื่อแต่แรกเกิดว่า บุญญารัตน์ นิมิตรวานิช ส่วนชื่อเล่นของเธอได้ตั้งตามชื่อของนาเดีย โคมานิชี นักกีฬายิมนาสติกชาวโรมาเนียเจ้าของเหรียญทองโอลิมปิก 

เธอเติบโตขึ้นมาในครอบครัวที่พ่อแม่หย่าร้าง โดยอาศัยอยู่กับมารดาคือ ปิลันธนา ชุนหเขต และน้องสาว อภิษฎา นิมิตรวานิช  เธอกล่าวว่าเธอเป็น "ลูกเสี้ยว" ที่มีบิดาเป็นชาวไทยเชื้อสายจีน กับมารดาชาวไทยที่นับถือศาสนาอิสลามอีสานคลิก. ทึ่ง 'นาเดีย' สวยไม่ยั้ง!.  เรียกดูเมื่อ 6 พฤศจิกายน พ.ศ. 2555 ส่วนตัวเธอนับถือศาสนาอิสลามตามมารดา Muslim Today - นาเดียแต่งอภิมงคล แค่อวยพรแบบอิสลาม ไม่ได้นิกะห์ ทั้งนี้ครอบครัวฝั่งมารดามีเชื้อสายมลายูที่ถูกกวาดต้อนตั้งแต่รัชกาลพระบาทสมเด็จพระพุทธยอดฟ้าจุฬาโลกมหาราช

นาเดียเรียนชั้นมัธยมที่โรงเรียนราชินี จากนั้นสอบเข้าเรียนระดับอุดมศึกษาได้ที่จุฬาลงกรณ์มหาวิทยาลัย ในคณะอักษรศาสตร์ เอกศิลปะการละคร และศึกษาต่อปริญญาโท เอกการศึกษานอกระบบโรงเรียน คณะครุศาสตร์ จุฬาลงกรณ์มหาวิทยาลัย

ในระหว่างที่เรียนอยู่นี้ นาเดียได้เล่นละครเวที และได้เป็นพิธีกรรายการภาษาไทยในจอ (หรือที่รู้จักกันในชื่อ พี่เอื้อยกับน้องจุก) จากนั้นยังได้แสดงละครโทรทัศน์ และแสดงมิวสิกวิดิโอด้วย จากนั้นได้เข้าร่วมโครงการวีเจเซิร์ช (VJ Search) ได้เป็นวีเจของแชนแนลวีไทยแลนด์ นาเดียได้เขียนบทความชื่อ "นานา นาเดีย" ให้กับนิตยสาร "Oops!" และเป็นพิธีกรรายการ ดาวกระจาย, ดาวกระจายสุดสัปดาห์ และรายการทีเด็ดจัง และแสดงภาพยนตร์โฆษณา

นาเดียสมรสกับหม่อมหลวงอภิมงคล โสณกุล สมาชิกสภาผู้แทนราษฎรกรุงเทพมหานคร เมื่อวันที่ 18 กรกฎาคม พ.ศ. 2554 ที่โรงแรมโอเรียนเต็ล “นาเดีย” แต่ง “คุณภิ” 18 ก.ค.นี้ ปัดตอบเรื่องฝ่ายชายต้องเปลี่ยนมานับถือศาสนาอิสลามตาม จากผู้จัดการออนไลน์ หลังจากสมรสจึงเปลี่ยนไปใช้นามสกุล โสณกุล ณ อยุธยา และใช้ชื่อในวงการว่า นาเดีย โสณกุล ทั้งสองมีบุตรชายหนึ่งคนคือ นพมงคล โสณกุล ณ อยุธยา ชื่อเล่น นพ (เกิด 9 มกราคม พ.ศ. 2555)นาเดีย เผยลูกชาย 1 เดือน เลี้ยงง่ายตั้งชื่อ นพมงคล และธิดาชื่อ อภิญมงคล โสณกุล ณ อยุธยา ชื่อเล่น โมนา

 ผลงาน 
 พิธีกร 
 รายการ ภาษาไทยในจอ
 รายการ Movie Zone
 รายการ เกมนานาชาติ
 VJ ของ Channel V Thailand
 รายการ ดาวกระจาย และดาวกระจายสุดสัปดาห์
 รายการ ทีเด็ดจัง
 รายการ รู้จริงป่ะ (รับเชิญ)
 รายการ คลับมันตรา
 รายการ มันตราเลดี้

 ละครเวที 
 นางพญางูขาว
 เรื่องลับๆ…ตอนดับไฟ
 อลหม่านหลังบ้านทรายทอง

 ละครโทรทัศน์ 
 พ.ศ.  ละคร  รับบท  ออกอากาศ 2543 เขาวานให้หนูเป็นสายลับหนึ่งธิดา  ช่อง 3 ปริศนา อนงค์  ช่อง 7 2544 วิมานกุหลาบ ส้ม ช่อง 3วังวารี  มยุรี แสนแสบ โปรย ช่อง 5 2545 อลหม่านบ้านก๊วนโสด (ละครฃีรี่ส์)  ด้วง ช่อง 3เจ้าชายหัวใจเกินร้อย (รับเชิญ) ช่อง 7สยึมกึ๋ยส์อรอุมา ช่อง 3คู่กัดหัวใจฟัดเหวี่ยง แพรว ช่อง 7ตกกระไดหัวใจพลอยโจน คุณครูจริงใจ ช่อง 3วิวาห์สลับรัก ธีรดา 2546บ้านนี้ผี(ไม่)ปอบ จีจี้ 2547นางฟ้าไร้ปีกทักษดารักเกินพิกัดแค้น กระวาน ช่อง 72548เสน่ห์รักนางซิน  บุสกร 2549รักหรรษาคาราโอเกะ โป๊ยเซียน ไอทีวี 2550บุพเพเล่ห์รัก คาซึมิ ช่อง 7 2551หมวยอินเตอร์ อรปรียา 2554คู่แค้นแสนรักมดแดง 

อื่นๆ
 แม่น้ำของแผ่นดิน ปีที่ 5 ชุด พระคู่พระบารมี
 ร้องเพลง "จริงใจไว้ก่อน" ประกอบละครเรื่อง "นางสาวจริงใจกับนายแสนดี" (ต้นฉบับ ใหม่ เจริญปุระ)
 ร้องเพลง "ตัดใจไม่ลง" ประกอบละครเรื่อง "ชิชา สาวน้อยมหัศจรรย์"
 ร้องเพลง "เราสองคน" ประกอบละครเรื่อง "สองเรา...นิรันดร" (ร้องเดี่ยว)
 ร้องเพลง "เราสองคน" ประกอบละครเรื่อง "สองเรา...นิรันดร" (ร้องคู่กับ ภัทรพล ศิลปาจารย์)

 มิวสิกวีดีโอ  
 เพลง เสียงของหัวใจ ของ แอน ธิติมา
 เพลง อ้อนวอน ของ พัชริดา วัฒนา
 เพลง ฉันรักของฉันจริงๆ ของ มาลีวัลย์ เจมีน่า
 เพลง ฉันทนาที่รัก ของ ธงไชย แมคอินไตย์

 รางวัล 
 รางวัลเทพทอง สาขานักวิทยุโทรทัศน์ ดีเด่น จากรายการ ดาวกระจาย (พ.ศ. 2549)
 1 ใน 5 รางวัลดาราสมทบหญิงยอดเยี่ยม จากละครเรื่อง หมวยอินเตอร์ จากงาน ท็อปอวอร์ด 2008vjnadia.com 

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘, ตอน ๒๔ ข, ๒ ธันวาคม พ.ศ. ๒๕๕๔, หน้า ๑๙๓